Z A P I S N I K

14. sjednice Školskog odbora Osnovne škole Sveta Marija održane 4. rujna 2025. u Osnovnoj školi Sveta Marija s početkom u 16,30 sati.
Sjednica je sazvana pozivom od 2. rujna 2025. (KLASA: 600-04/25-03/15, URBROJ: 2109-44-25-01-1)
Nazočni:  Andrea Ermakora, Igor Mihalac, Marija Frančić,  Ana Slamek Taradi, Željko Strbad– članovi ŠO
	    Gorana Šavora Peter - ravnateljica
	    Anica Poljak – tajnica-računovođa u svojstvu zapisničara

Nenazočni: Marta Stella, Nataša Nenadović – članice Školskog odbora, opravdano

Budući da su predsjednica Školskog odbora Marta Stella i njezina zamjenica Nataša Nenadović opravdale odsutnost, vođenje sjednice preuzela je Andrea Ermakora.
Andrea Emakora pozdravila je nazočne, utvrdila da postoji kvorum za odlučivanje, te je predložila sljedeći 
dnevni red:
1.Usvajanje zapisnika s prošle sjednice Školskog odbora (u privitku)
2.Procjena postojećeg stanja i analiza rizika u Osnovnoj školi Sveta Marija i Područnoj školi Donji Mihaljevec
3.Plan sigurnosti Osnovne škole Sveta Marija i Područne škole Donji Mihaljevec
4. Osiguranje učenika i druga učenička davanja
5.Promjena ugovora o radu učiteljici likovne kulture
6.Ostala pitanja i prijedlozi
Dnevni red s poziva jednoglasno je prihvaćen.

Ad 1) Zapisnik 13. sjednice Školskog odbora bio je priložen pozivu za sjednicu. 
[bookmark: _GoBack]Svi nazočni članovi Školskog odbora jednoglasno su prihvatili zapisnik 13. sjednice Školskog odbora.



Ad 2) Ravnateljica je nazočnima izvijestila da je prema naputku Ministarstva znanosti, obrazovanja i mladih formiran tim za sigurnost kojeg čine  Gorana Šavora Peter, ravnateljica, 
Andrea Ermakora, pedagoginja, Biserka Poljak, učiteljica razredne nastave, Lucija Berdin Kokol, učiteljica predmetne nastave, Dijana Kolac, učiteljica razredne nastave u PŠ Donji Mihaljevec i Jelena Kvakan, predstavnica roditelja. U suradnji s predstavnicima Policijske postaje Prelog i s načelnicom Općine Sveta Marija Đurđicom Slamek Tim za sigurnost izradio je procjenu postojećeg stanja i analizu rizika u Osnovnoj školi Sveta Marija i Područnoj školi Donji Mihaljevec. 
Svi nazočni članovi Školskog odbora jednoglasno su usvojili Procjenu postojećeg stanja i analizu rizika u Osnovnoj školi Sveta Marija i Područnoj školi Donji Mihaljevec.


Ad 3) Ravnateljica je nazočnima prezentirala putem Power point prezentacije sadržaj Plana sigurnosti Osnovne škole Sveta Marija i Područne škole Donji Mihaljevec, mjere koje je potrebno poduzeti i obveze koje slijede, te je napomenula da sukladno naputku Ministarstva znanosti, obrazovanja i mladih plan sigurnosti neće biti objavljen na mrežnim stranicama škole. Temeljem procjene rizika za Osnovnu školu Sveta Marija zatražit će se od Ministarstva znanosti, obrazovanja i mladih suglasnost za zapošljavanje djelatnika za operativnu sigurnost i civilnu zaštitu.  
Svi nazočni članovi Školskog odbora jednoglasno su usvojili Plan sigurnosti Osnovne škole Sveta Marija i Područne škole Donji Mihaljevec.



Ad 4) Prema pristiglim ponudama osiguravatelja i analizi istih, ravnateljica je predložila za osiguranje učenika osiguravajuću kuću Euroherc osiguranje d.d. s premijom od 3,00 EUR po učeniku. Isti prijedlog usvojen je na sjednici Vijeća roditelja. Ravnateljica je također predložila da se sakuplja članarina Kluba prijatelja knjige u iznosu od 3,00 EUR po učeniku koja služi nabavi knjiga za školsku knjižnicu. Osiguranje učenika i članarina kluba prijatelja knjige sakupljat će se prema prethodnoj pisanoj suglasnosti roditelja.
Svi nazočni članovi Školskog odbora jednoglasno su prihvatili da učenici budu osigurani u Euroherc osiguranju s premijom od 3,00 EUR po učeniku te da se sakuplja članarina Kluba prijatelja knjige u iznosu od 3,00 EUR po učeniku.

Ad 5) Učiteljici likovne kulture Luciji Berdin Kokol zaposlenoj na nepuno radno vrijeme 13 sati tjedno od 1. rujna 2025. povećano je radno vrijeme u Osnovnoj školi Podturen,  u kojoj je također zaposlena, za 8 sati tjedno. Međusobnim usuglašavanjem ravnateljica škola vezanih za zaduženje učiteljice te uz suglasnost zaposlenice, s učiteljicom Lucijom Berdin Kokol sklopljen je aneks ugovora o radu s radnim vremenom od 12 sati tjedno. Lucija Berdin  Kokol od 1. rujna 2025. ima puno radno vrijeme – u Osnovnoj školi Sveta Marija 12 sati tjedno i u Osnovnoj školi Podturen 28 sati tjedno. 
Svi nazočni članovi Školskog odbora jednoglasno su se složili sa sklopljenim aneksom ugovora o radu s učiteljicom Lucijom Berdin Kokol.



Ad 6)  Ravnateljica je izvijestila da je Međimurskoj županiji poslan zahtjev za suglasnost na odabir ponude za izvođenje radova na energetskoj obnovi zgrade matične škole u Svetoj Mariji. 

 Nije bilo drugih pitanja.

Sjednica je završena u 17,00 sati.



Zapisničar:					Predsjedavateljice sjednice Školskog odbora:
Anica Poljak							Andrea Ermakora, prof.



KLASA: 600-04/25-03/15
URBROJ: 2109-44-25-01-2

